На основу члана 40. Статута општине Сврљиг (“Службени лист града Ниша”, бр. 21/2019) и предлога Радног тела за регулисање правног статуса Центра за туризам, културу и спорт Сврљиг, од 08.04.2021. године, Скупштина општине Сврљиг, на седници одржаној дана 15.04.2021. године, донела је

**О Д Л У К У**

**О НАЧИНУ РЕГУЛИСАЊА ПРАВНОГ СТАТУСА ЦЕНТРА ЗА ТУРИЗАМ, КУЛТУРУ И СПОРТ СВРЉИГ**

**I**

Правни статус Центра за туризам, културу и спорт Сврљиг регулисати у складу са дописом Министарства финансија бр. 112-01-00733/2017-03 од 02.02.2018. године и то на следећи начин:

- оснивање туристичке организације општине Сврљиг,

- пререгистрација Центра за туризам, културу и спорт у Центар за културу, односно доношење Одлуке о усклађивању оснивачког акта Центра за туризам, културу и спорт, којом би се изузели послови из области туризма и спорта и извршило потребно усклађивање са важећим прописима,

- поверавање послова из области спорта Спортском савезу општине Сврљиг.

**II**

Поступак спроводити у етапама, како се не би угрозио рад установе и обављање редовних активности.

**III**

Прва етапа обухвата израду и доношење Оснивачког акта Туристичке организације Сврљиг.

**IV**

Одређује се Општинска управа општине Сврљиг за предузимање свих правних радњи у поступку оснивања туристичке организације општине Сврљиг. Рок за спровођење поступка је 31.12.2021. године.

**V**

Ова Одлука ступа на снагу даном доношења, а објавиће се у “Службеном листу града Ниша”.

I Број: 023-14/2021

У Сврљигу, 15.04.2021. год.

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**